| Abu Dabisarab. أبو ظبي |
| --- |
|        |
| *Abu Dabis naktį (vaizdas nuo pakrantės molo)* |
|  |
| 

Abu DabisAbu Dabis

24°28′0″ š. pl. 54°22′0″ r. ilg.﻿ / ﻿24.46667°š. pl. 54.36667°r. ilg.﻿ / 24.46667; 54.36667﻿ (Abu Dabis)Koordinatės: 24°28′0″ š. pl. 54°22′0″ r. ilg.﻿ / ﻿24.46667°š. pl. 54.36667°r. ilg.﻿ / 24.46667; 54.36667﻿ (Abu Dabis) |
|  |
| Laiko juosta: (UTC+4) |
|  |
| **Valstybė** | Jungtinių Arabų Emyratų vėliava Jungtiniai Arabų Emyratai |
| **Emyratas** | Abu Dabio emyratas |
|  |
| **Šeichas** | Chalifa bin Zajedas |
|  |
| **Gyventojų** (2015) | 1 202 756  |
| **Plotas** | 972 km² |
| **Tankumas** (2015) | 1 237 žm./km² |
|  |
| **Tinklalapis** |  |
|  **Vikiteka** | Abu Dabis |

**Abu Dabis** (arab. أبوظبي = *Abū Ẓaby*) – miestas Jungtinių Arabų Emyratų šiaurės centrinėje dalyje, šalies ir to paties pavadinimo emyrato sostinė. Mieste 80 proc. gyventojų yra imigrantai. Pats miestas yra Persijos įlankos saloje, kurią su žemynu jungia Musafos ir Al Maktos tiltai.

Abu Dabis yra finansinis, transporto ir komunikacijų centras, esantis naftos gausiame regione. Jame yra tarptautinis oro uostas, dirbtinis Port Zaido uostas. Gaminami plieniniai vamzdžiai, cementas.

Miesto plėtros projektai leido įveikti būstų nepritekliaus problemą XX a. 7-ojo dešimtmečio pabaigoje. Pagrindinė gatvė – 7 km ilgio *Corniche* bulvaras, pasižymintis gražiai sutvarkyta gamta. Abu Dabyje yra mokslo institutas, taip pat didelis sporto centras. Veikia Jungtinių Arabų Emyratų centrinis bankas, Vertybinių popierių birža.

Istorija
--------

Gyvenvietė buvo įkurta apie 1760 m. o 1793 m. tapo Abu Dabio emyrato sostine. Kitados buvo vietinės reikšmės miestu: iki XX a. septintojo dešimtmečio miestą sudarė paprasti statiniai, dažnai be elektros tiekimo ir kanalizacijos, tačiau, kai apie 1960 metus buvo atrastos didžiulės naftos atsargos ir buvo pradėta išgauti naftą, sąlygos pasikeitė – Abu Dabis tapo moderniu miestu. Miesto ekonomika ir infrastruktūra labai sparčiai auga. 

1971 metais, sukuriant Jungtinių Emyratų valstybę, kompromiso tarp emyratų keliu Abu Dabis buvo paskelbtas laikinąja šalies sostine, o 1996 m. – nuolatine. 

Abu Dabio emyratas – didžiausias ir turtingiausias iš visų Jungtinių Emyratų.

Ekonomika
---------

Nuo 1981 m. veikia Abu Dabio tarptautinis oro uostas. Jis pastatytas 30 km už miesto, prie pagrindinės autostrados tarp Abu Dabio ir Dubajaus. Kaip atsakas į Burdž al Arabo (*Burj Al Arab*) viešbutį Dubajuje, 2004 m. atidarytas 5 žvaigždučių viešbutis „Emirates Palace Hotel".

Sportas
-------

### Futbolas

* Al Jazira Club – futbolo klubas;

Mohammedo bin Zajedo stadionas, talpinantis 40 000 žiūrovų.
* Al Wahda FC – futbolo klubas;

„Al Nahyan" stadionas, talpinantis 11 456 žiūrovus.
* Baniyas Club – futbolo klubas;

„Baniyas Club" stadionas, talpinantis 8 954 žiūrovus.

Miesto vaizdai
--------------

Šaltiniai
---------

1. Gyventojų skaičius: citypopuliation
2. ↑  Gyventojų skaičius: citypopuliation
3. Gyventojų skaičius: citypopuliation
4. ↑  Gyventojų skaičius: citypopuliation
5. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 9
6. ↑  *Abu Dabis*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001
7. ↑  Globalsportsarchive *(apie klubą)*
8. ↑
9. ↑  Globalsportsarchive *(apie Al Wahda klubą)*
10. ↑
11. ↑  Globalsportsarchive *(apie Baniyas klubą)*
12. ↑   Archyvuota kopija 2023-07-09 iš Wayback Machine projekto.